Bath

Stad

Die Koninklike Halfmaan van Bath

Bath

Koördinate: 51°23′00″N 2°22′00″W﻿ / ﻿51.38333°N 2.36667°W﻿ / 51.38333; -2.36667
Land|  Verenigde Koninkryk
Land (VK)|  Engeland
Unitary authority| Bath en Noordoos-Somerset
Seremoniële graafskap| Somerset
Oppervlak

• Totaal| 29 km2 (11,2 vk. myl)
Bevolking

• Totaal| 83 992
• Digtheid| 2 896/km2 (7 499/vk. myl)
Tydsone| UTC+00:00 (MGT)
• Somertyd| UTC+01:00 (BST)
Poskode|

BA1, BA2

Skakelkodes| 01225
Webwerf| visitbath.co.uk

Bath [ˈbɑːθ of ˈbæθ] is 'n stad in die seremoniële graafskap Somerset in Suidwes-Engeland, sowat 156 km wes van Londen en 21 km suid-oos van Bristol, met 'n bevolking van 83 992\.

In 1590 het koningin Elizabeth I 'n koninklike oktrooi uitgereik waarvolgens stadstatus aan Bath verleen is. In 1889 het Bath as county borough in administratiewe opsig onafhanklik van die graafskap Somerset geword. Vanaf 1974 het die stad deel uitgemaak van die nie-metropolitaanse graafskap Avon. Nadat dié graafskap in 1996 ontbind is, het Bath die administratiewe sentrum van Bath en Noordoos-Somerset, 'n unitary authority, geword.

Die Romeinse badhuis (Great Bath)

Bath se oorsprong strek terug in die Romeinse tydperk. Dit is omstreeks 60 n.C., sowat twintig jaar ná die Romeinse verowering van Brittanje in 43, as ontspanningsoord naby 'n warmbron gestig, alhoewel die plek volgens mondelinge oorlewerings al vroeër bekend was. Die Latynse naam, Aquae Sulis, beteken "Waters (of Warmbaddens) van Sulis". Die Romeine het by die warmbronne in die Avon-riviervallei badhuise en 'n tempel op die heuwels in die omgewing gebou.

In 973 is Edgar die Vreedsame in die Bath-abdy as koning van Engeland gekroon. Eeue later, in die Georgiaanse tydperk, het Bath as herstellingsoord gewild geraak. Die stad is uitgebrei en bewaar steeds 'n ryk erfenis van Georgiaanse boukuns, wat met plaaslike Bath-stene as materiaal geskep is.

In 1987 is Bath deur Unesco as wêrelderfenisgebied gelys. Die stad het 'n verskeidenheid teaters, musea en ander kulturele en sportgeriewe wat tot sy gewildheid as toeristebestemming bygedra het. Meer as 3,8 miljoen besoekers bring jaarliks 'n besoek aan die stad.

Naas twee universiteite, onder andere die Universiteit van Bath, is ook 'n aantal skole en kolleges in Bath geleë. Die plaaslike ekonomie steun veral op die dienstesektor, waaronder die vinnig groeiende inligtings- en tegnologiebedryf en ander toekomsgerigte sektore wat werkgeleenthede vir stadsbewoners en pendelaars uit die omgewing bied.

In 2021 is Bath deur Unesco as wêrelderfenisgebied onder die sambreelterm "Historiese spa's van Europa" gelys, saam met Bad Ems en Bad Kissingen (albei Duitsland); Františkovy Lázně, Karlovy Vary en Mariënbad (Tsjeggië); Spa (België); Baden bei Wien (Oostenryk); Vichy (Frankryk); en Montecatini Terme (Italië).[1]

## Verwysings

[wysig | wysig bron]

1. ↑ (en)  "The Great Spa Towns of Europe". Unesco. Besoek op 25 Julie 2021.

## Eksterne skakels

[wysig | wysig bron]

* Wikimedia Commons het meer media in die kategorie Bath.
* (en)  Amptelike webwerf
* (en)  (fr)  Amptelike Unesco-bladsy

Toerisme

* (en)  Toerisme-inligting oor Bath op Wikivoyage
* (en)  The Guardian, 30 Augustus 2017: A walking tour of Bath: the ultimate spa break

Normdata

Internasionaal|

* VIAF
* FAST
* WorldCat

Nasionaal|

* Duitsland
* Verenigde State
* Japan
* Australië
* Tsjeggië
* Israel

Geografies|

* MusicBrainz-area
* Pleiades

Ander|

* IdRef